b'\n_START_ARTICLE_\nTimimi\n_START_SECTION_\nGeografi\n_START_PARAGRAPH_\nP\xc3\xa5 grund af at grundvandet er salt har det altid v\xc3\xa6ret et sted uden stor betydning og byens befolkningstal i 2006 var 4,667. Byens situation forbedredes efter at vejen mellem Charruba og Timimi blev asfalteret mellem 1975 og 1985. Den ligger nu i krydset mellem Charruba\xe2\x80\x93Timimi vejen og Derna-Tobruk vejen.\n_START_SECTION_\nHistorie\n_START_PARAGRAPH_\nDen gr\xc3\xa6ske historiker Herodot skriver at Cyrene blev grundlagt i midten af det 7. \xc3\xa5rhundrede f.Kr. da en gruppe gr\xc3\xa6ske immigranter fra Thera gik i land i bugten ved Bomba og blev der i \xc3\xa5revis. Derp\xc3\xa5 flyttede de til Cyrene og grundlagde den. If\xc3\xb8lge en gammel myte flyttede Battus efter r\xc3\xa5d fra Gud til Libyen, gik i land ved Timimi-bugten (den samme som Bomba-bugten) og derp\xc3\xa5 flyttede vestp\xc3\xa5 og grundlagde Cyrene. Inden Libyen blev erobret af muslimske styrker i 642 blev Timimi kaldt Palivros. Den 21. januar 1942, under 2. verdenskrig f\xc3\xb8rte den tyske general Erwin Rommel sin Panzer Armee Afrika gennem Cyrenaica, og hans tropper n\xc3\xa5ede til Timimi den 3. februar 1942 og gjorde holdt. H\xc3\xa6ren blev der indtil den 26. maj 1942, hvor den indledte slaget ved Gazala.'